Caslëtte

Caslëtte (Caselette an italian) a l’é na comun-a ëd 2.838 abitant Sorgiss: ISTAT - Bilansi demogràfich al 31/01/2009 . dla provincia ëd Turin.

Ël nòm a podrìa ven-e da casae electae, visadì abitassion soasìe.

 Geografìa 
Caslëtte as treuva a 16,5 chilòmeter da Turin, a n'autëssa 'd 404 méter.
Ël mont Musiné (1.150  méter) a l'é ël pont pì àut dla comun-a.Carta Tecnica Regionale raster 1:10.000 (vers.3.0) ëd la Region Piemont - 2007

 Stòria 
Na marca dla presensa dl'òmo pì veja a l'é na gròssa lama ëd selce, trovà ant la vila roman-a dël III sécol dGC, an località Ca Farchèt, ant jë sgav fàit ant ël perìod 1973-1977. As trata però d'un tòch isolà. 

Ant sël Mont Musiné, pròpe ant sla banda che a-j da anvers al pais, a quòta 450 m a son trovasse vàire repert. As trata ëd siràmica, vàire tòch d'utiss an pera, selce e miraco ëdcò na pera da mulin. As traterìa ëd repert dl'ùltima Età dël bronz ò già dla prima età dël fer. A ven-o da sgav fàit an vàire moment diferent ant j'agn '60 e '70 dël 1900.

Vàire a l'é trovasse ëdcò ant le cave ëd magnesite, aj pé dël Moncalv, squasi tuta ròba che a stava bele che fòra dla tèra. As trata ëd teracheujta, sempe dl'ùltima Età dël bronz ò già dla prima età dël fer, dont a son restà mach dij tòch motobin frust Fedele, Francesco, publicà an "Storia di Torino", volum I, pag. 69. Turin, 1997 : Giulio Einaudi Editore. ISBN 88-06-14258-5..

 Leu d'anteresse 
Ël castel ëd Camerlet
La capela ëd San Ròch
Ël santuari ëd Sant Àbaco

 Aministrassion 
Ël sìndich a l'é Pacifico Banchieri (dal 2014).

 Sità gemelà 
Caslëtte a l'é gemelà con:

 Anliure esterne 
 Sit istitussional

 Arferiment 

Caslette
Categorìa:Valsusa